VALSTYBINĖS LIGONIŲ KASOS

PRIE SVEIKATOS APSAUGOS MINISTERIJOS

DIREKTORIUS

ĮSAKYMAS

DĖL VALSTYBINĖS LIGONIŲ KASOS PRIE SVEIKATOS APSAUGOS MINISTERIJOS DIREKTORIAUS 2010 M. LIEPOS 12 D. ĮSAKYMO NR. 1K-136 „DĖL ŽALOS PRIVALOMOJO SVEIKATOS DRAUDIMO FONDO BIUDŽETUI ATLYGINIMO TVARKOS APRAŠO PATVIRTINIMO“ PAKEITIMO

2022 m. birželio 20 d. Nr. 1K-202

Vilnius

1. P a k e i č i u Žalos Privalomojo sveikatos draudimo fondo biudžetui atlyginimo tvarkos aprašą, patvirtintą Valstybinės ligonių kasos prie Sveikatos apsaugos ministerijos direktoriaus 2010 m. liepos 12 d. įsakymu Nr. 1K-136 „Dėl Žalos Privalomojo sveikatos draudimo fondo biudžetui atlyginimo tvarkos aprašo patvirtinimo“:

1.1. Pakeičiu 20 punktą ir jį išdėstau taip:

„20. TLK, gavusi vykdomąjį dokumentą, per 5 darbo dienas jį persiunčia VLK įgaliotai TLK (toliau – įgaliotoji TLK). Įgaliotosios TLK atsakingasis darbuotojas gautą vykdomąjį dokumentą per 5 darbo dienas užregistruoja Žalos išieškojimo informacinėje sistemoje.“

1.2. Pakeičiu 21 punktą ir jį išdėstau taip:

„21. Jei einamąjį mėnesį (nuo pirmos iki paskutinės mėnesio dienos) skolininkas neatlygina vykdomajame dokumente, užregistruotame Žalos išieškojimo informacinėje sistemoje, nurodytos žalos arba neatvyksta į TLK sudaryti sutarties, vykdomas priverstinis žalos išieškojimas. Įgaliotosios TLK atsakingasis darbuotojas visus einamąjį mėnesį Žalos išieškojimo informacinėje sistemoje užregistruotus vykdomuosius dokumentus, kuriuose nurodyta žala nebuvo atlyginta, per 10 darbo dienų nuo einamojo mėnesio paskutinės dienos pateikia priverstiniam išieškojimui vykdyti.“

1.3. Pakeičiu 22 punktą ir jį išdėstau taip:

„22. Skolininkui atlyginus vykdomajame dokumente nurodytą žalą, įgaliotosios TLK atsakingasis darbuotojas jame pažymi, kad žala yra atlyginta, ir grąžina šį dokumentą jį išdavusiai institucijai.“

1.4. Pakeičiu 221 punkto pirmąją pastraipą ir ją išdėstau taip:

„221. VLK Apskaitos skyriaus darbuotojas, gavęs informaciją, kad skolininkas atlygino žalą, pervesdamas reikiamą sumą į kitą VLK atsiskaitomąją sąskaitą, per 20 darbo dienų registruotu laišku apie tai informuoja skolininką. Registruotame laiške nurodoma VLK atsiskaitomoji sąskaita, į kurią per 20 darbo dienų nuo šio laiško išsiuntimo dienos skolininkas turi pervesti reikiamą sumą žalai atlyginti, taip pat nurodoma, kad skolininkas turi teisę pateikti VLK prašymą dėl neteisingai sumokėtos sumos grąžinimo. Apie skolininkui siunčiamą laišką informuojama įgaliotoji TLK.“

1.5. Pakeičiu 26 punktą ir jį išdėstau taip:

„26. TLK, gavusi vykdomąjį dokumentą, per 5 darbo dienas jį persiunčia įgaliotajai TLK. Įgaliotosios TLK atsakingasis darbuotojas gautą vykdomąjį dokumentą per 5 darbo dienas užregistruoja Žalos išieškojimo informacinėje sistemoje.“

1.6. Pakeičiu 27 punktą ir jį išdėstau taip:

„27. Jei einamąjį mėnesį (nuo pirmos iki paskutinės mėnesio dienos) skolininkas neatlygina vykdomajame dokumente, užregistruotame Žalos išieškojimo informacinėje sistemoje, nurodytos žalos arba neatvyksta į TLK sudaryti sutarties, vykdomas priverstinis žalos išieškojimas. Įgaliotosios TLK atsakingasis darbuotojas visus einamąjį mėnesį Žalos išieškojimo informacinėje sistemoje užregistruotus vykdomuosius dokumentus, kuriuose nurodyta žala nebuvo atlyginta, per 10 darbo dienų nuo einamojo mėnesio paskutinės dienos pateikia priverstiniam išieškojimui vykdyti.“

1.7. Pakeičiu 28 punktą ir jį išdėstau taip:

„28. Skolininkui atlyginus vykdomajame dokumente nurodytą žalą, įgaliotosios TLK atsakingasis darbuotojas jame pažymi, kad žala yra atlyginta, ir grąžina šį dokumentą jį išdavusiai institucijai.“

1.8. Pakeičiu 281 punkto pirmąją pastraipą ir ją išdėstau taip:

„281. VLK Apskaitos skyriaus darbuotojas, gavęs informaciją, kad skolininkas atlygino žalą, pervesdamas reikiamą sumą į kitą VLK atsiskaitomąją sąskaitą, per 20 darbo dienų registruotu laišku apie tai informuoja skolininką. Registruotame laiške nurodoma VLK atsiskaitomoji sąskaita, į kurią per 20 darbo dienų nuo šio laiško išsiuntimo dienos skolininkas turi pervesti reikiamą sumą žalai atlyginti, taip pat nurodoma, kad skolininkas turi teisę pateikti VLK prašymą dėl neteisingai sumokėtos sumos grąžinimo. Apie skolininkui siunčiamą laišką informuojama įgaliotoji TLK.“

1.9. Pakeičiu 29 punktą ir jį išdėstau taip:

„29. VLK Tarptautinių reikalų skyrius, nustatęs, kad asmuo, nurodytas ES šalies susižinojimo tarnybos pateiktuose dokumentuose dėl šioje šalyje jam suteiktų sveikatos priežiūros paslaugų išlaidų apmokėjimo, gaudamas šias paslaugas nebuvo apdraustas privalomuoju sveikatos draudimu, tačiau sveikatos priežiūros paslaugos teikėjui pateikė galiojantį dokumentą, patvirtinantį teisę į šias išmokas natūra, per 10 darbo dienų nuo VLK Apskaitos skyriaus duomenų apie šių paslaugų išlaidų apmokėjimą ES šalies susižinojimo tarnybai gavimo dienos pranešimu apie tai informuoja įgaliotąją TLK.“

1.10. Pakeičiu 30 punktą ir jį išdėstau taip:

„30. Gavęs VLK Tarptautinių reikalų skyriaus pranešimą, įgaliotosios TLK atsakingasis darbuotojas per 5 darbo dienas jį užregistruoja Žalos išieškojimo informacinėje sistemoje ir per 20 darbo dienų informuoja asmenį apie galimai jo padarytą PSDF biudžetui žalą. Kartu nurodoma, kad per 20 darbo dienų nuo pranešimo išsiuntimo dienos asmuo turi pateikti įgaliotosios TLK atsakingajam darbuotojui dokumentus, patvirtinančius jo draudimą privalomuoju sveikatos draudimu sveikatos priežiūros paslaugų ES šalyse gavimo metu, arba atlyginti PSDF biudžetui padarytą žalą.“

1.11. Papildau 301 punktu:

„301. Jei skolininkas per 20 darbo dienų nuo pranešimo išsiuntimo dienos įgaliotajai TLK pateikia dokumentus, įrodančius, kad sveikatos priežiūros paslaugų ES šalyse gavimo metu jis buvo apdraustas socialiniu draudimu kitoje ES šalyje, įgaliotoji TLK stabdo žalos išieškojimo procesą ir Dokumentų valdymo informacinės sistemos priemonėmis skolininko pateiktus dokumentus perduoda VLK Tarptautinių reikalų skyriui. VLK Tarptautinių reikalų skyrius šių dokumentų pagrindu kreipiasi į ES šalies susižinojimo tarnybą dėl VLK apmokėtos sąskaitos anuliavimo ir permokos grąžinimo. Įgaliotoji TLK atnaujina žalos išieškojimo procesą tuo atveju, jei, atsakydama į VLK Tarptautinių reikalų skyriaus kreipimąsi, ES šalies susižinojimo tarnyba informuoja, kad skolininko pateikti dokumentai nėra pakankamas pagrindas VLK apmokėtai sąskaitai anuliuoti ir permokai grąžinti.“

1.12. Pakeičiu 40.3 papunktį ir jį išdėstau taip:

„40.3. Įgaliotosios TLK atsakingasis darbuotojas perduoda vykdomąjį dokumentą priverstiniam išieškojimui vykdyti (jei gaunamas vykdomasis dokumentas);“.

1.13. Pakeičiu 40.4 papunktį ir jį išdėstau taip:

„40.4. TLK atsakingasis darbuotojas informuoja įgaliotąją TLK apie sutarties nevykdymą.“

1.14. Pakeičiu 41 punktą ir jį išdėstau taip:

„41. Įgaliotosios TLK atsakingasis darbuotojas informuoja teismus apie vykdomųjų dokumentų įvykdymą ir persiunčia jiems vykdomuosius dokumentus, kuriais remiantis sudarytos sutartys jau yra įvykdytos.“

1.15. Pakeičiu 42 punktą ir jį išdėstau taip:

„42. Jei vykdomasis dokumentas, pagal kurį išieškojimas nebuvo vykdomas arba nebuvo baigtas vykdyti, grąžinamas įgaliotajai TLK, šios TLK atsakingasis darbuotojas turi teisę ne anksčiau kaip po 3 mėnesių nuo vykdomojo dokumento gražinimo dienos pakartotinai perduoti jį priverstiniam išieškojimui vykdyti.“

1.16. Pakeičiu 43 punkto pirmąją pastraipą ir ją išdėstau taip:

„43. Pasibaigus ataskaitiniam mėnesiui iki kito mėnesio 10 dienos TLK atsakingieji darbuotojai pateikia VLK Apskaitos skyriui nustatytos formos pažymą apie žalą PSDF biudžetui, užregistruotą Žalos išieškojimo informacinėje sistemoje (2 priedas):“.

2. N u s ta t a u, kad:

2.1. šio įsakymo 1.9 ir 1.10 papunkčiai įsigalioja nuo 2022 m. liepos 1 d.;

2.2. šio įsakymo 1.1–1.8 ir 1.11–1.15 papunkčiai įsigalioja nuo 2022 m. rugsėjo 1 d.

3. S k e l b i u šį įsakymą Teisės aktų registre.

Direktorius	Gintaras Kacevičius